b'\n_START_ARTICLE_\nPrvi lateranski koncil\n_START_SECTION_\nZgodovina\n_START_PARAGRAPH_\nCezaropapizem je pomenil vme\xc5\xa1avanje dr\xc5\xbeavnih oblasti v cerkvene zadeve, zlasti v volitve in ume\xc5\xa1\xc4\x8danje pape\xc5\xbeev, \xc5\xa1kofov in drugih cerkvenih dostojanstvenikov. To se je skozi zgodovino dogajalo ne le v Bizantinskem cesarstvu, ampak tudi v zahodnem kr\xc5\xa1\xc4\x8danstvu. Koncil je hotel to vme\xc5\xa1avanje omejiti in odpraviti. Cerkvene slu\xc5\xbebe \xc5\xa1kofom lahko podeljuje le pape\xc5\xbe v smislu svoje petrinske slu\xc5\xbebe, drugim cerkvenim dostojanstvenikom pa drugi cerkveni predstojniki.\n_START_SECTION_\nPotek vesoljnega cerkvenega zbora\n_START_PARAGRAPH_\nPrvi lateranski koncil se je za\xc4\x8del 18. marca in se je kon\xc4\x8dal 27. marca 1123 pod predsedstvom pape\xc5\xbea Kalista II. v Lateranu v Rimu. Navzo\xc4\x8dih je bilo 300 \xc5\xa1kofov in 600 opatov. Sklepna seja je bila 6. aprila 1123._NEWLINE__NEWLINE_Sam pape\xc5\xbe je ozna\xc4\x8dil koncil kot\xc2\xa0\xc2\xbbconcilium generale\xc2\xab\xc2\xa0in ga katoli\xc5\xa1ka Cerkev \xc5\xa1teje za deveti ekumenski koncil._NEWLINE__NEWLINE_Kalist je napovedal koncil 25. junija 1122 zaradi razli\xc4\x8dnih pomembnih cerkvenih vpra\xc5\xa1anj. Koncil je obravnaval nedavno sklenjeni Wormski konkordat med pape\xc5\xbeem Kalistom II. in cesarjem Henrikm V. in potrdil pravico Cerkve do samostojnosti v svojih notranjih zadevah. Koncil je obsodil simonijo  in pobolj\xc5\xa1al nravno \xc5\xbeivljenje klerikov._NEWLINE__NEWLINE_Koncil je razglasil 22. kanonov.'